CELEX: 32001R2245
Language: mt
Date: 2001-11-19 00:00:00
Title: Ir-Regolament tal-Kummissjoni (KE) Nru 2245/2001 tad-19 ta' Novembru 2001 li jemenda l-Annessi IIIB u VI tar-Regolament tal-Kunsill (KE) Nru 517/94 fir-rigward ta' kwoti għar-Repubblika Federali tal-Jugoslavja

Avviż Legali Importanti

|

32001R2245

Official Journal L 303 , 20/11/2001 P. 0017 - 0019

		Ir-Regolament tal-Kummissjoni (KE) Nru 2245/2001tad-19 ta' Novembru 2001li jemenda l-Annessi IIIB u VI tar-Regolament tal-Kunsill (KE) Nru 517/94 fir-rigward ta' kwoti għar-Repubblika Federali tal-JugoslavjaIL-KUMMISSJONI TAL-KOMUNITAJIET EWROPEJ,Wara li kunsidrat it-Trattat li jistabbilixxi l-Komunitajiet Ewropej,Wara li kunsidrat ir-Regolament tal-Kunsill (KE) Nru 517/94 tas-7 ta' Marzu 1994 dwar regoli komuni għall-importazzjoni ta' prodotti tat-tessuti minn ċerti pajjiżi terzi mhux koperti bi ftehim bilaterali, protokolli jew arranġamenti oħra, jew b'xi regoli oħra speċifiċi tal-Komunità fuq ir-regoli ta' l-importazzjoni [1], kif emendat l-aħħar bir-Regolament tal-Kummissjoni (KEE) Nru 2878/2000 [2], u b'mod partikolari l-Artikolu 5 f'konnessjoni ma' l-Artikolu 25(4) tiegħu,Billi:(1) Ir-Regolament (KE) Nru 517/94 iwaqqaf il-limiti kwantitattivi ta' kull sena għal ċerti prodotti tat-tessuti ġejjin mir-Repubblika Federali tal-Jugoslavja.(2) Wara t-tibdiliet politiċi fir-Repubblika Federali tal-Jugoslavja f'Ottubru 2000, il-pajjiż issa huwa partiċipant sħiħ fil-proċess ta' Stabilizzazzjoni u Assoċjazzjoni ta' l-UE u huwa benefiċjarju sħiħ tas-sistema ta' kummerċ preferenzali tal-Komunità mal-pajjiżi tal-Balkani tal-Punent imwaqqfa bir-Regolament tal-Kunsill (KE) Nru 2007/2000 tat-18 ta' Settembru 2000 li introduċa miżuri ta' kummerċ eċċezzjonali għal pajjiżi u territorji li jipparteċipaw jew huma marbuta mal-proċess ta' l-Istabilizzazzjoni u Assoċjazzjoni ta' l-Unjoni Ewropea, li jemenda r-Regolament (KE) Nru 2820/98, u jħassar ir-Regolamenti (KE) Nru 1763/1999 u (KE) Nru 6/2000 [3], kif emendat bir-Regolament (KE) Nru 2563/2000 [4].(3) Mandat għan-negozjar ta' ftehim bilaterali fil-kummerċ fit-tessuti għadu ma jistax jiġi kunsidrat ladarba kwistjonijiet relattati ma' kummerċ barrani u kontroll doganali ġewwa r-Repubblika Fererali tal-Jugoslavja għad iridu jiġu solvuti.(4) Kummerċ f'ċerti kategoriji ta' prodotti tat-tessuti huwa fil-preżent imwaqqaf għax il-kwoti ġew użati kollha. Ir-Repubblika Federali tal-Jugoslavja talbet żieda ta' 20 % fuq dawk il-kwoti.(5) Huwa xieraq li jiżdiedu l-livelli tal-kwoti kollha għar-Repubblika Federali tal-Jugoslavja, kif kien sar għall-Kroazja u l-Bosnija-Erzegovina għas-sena 2000 bir-Regolament tal-Kunsill (KE) Nru 7/2000 [5] qabel in-negozjar ta' ftehim bilaterali fuq it-tessuti ma' dawk iż-żewġ pajjiżi.(6) Il-punt tat-tluq biex tiġi stabbilita dik iż-żieda għandha tkun ir-rata ta' tkabbir fil-kwota għal kull kategorija li kienet prevista fil-Protokoll Supplimentarju tal-Ftehim ta' Kooperazzjoni bejn il-Komunità Ekonomika Ewropea u r-Repubblika Federali Soċjalista tal-Jugoslavja fuq il-kummerċ fi prodotti tat-tessuti, konkluż bid-Deċiżjoni tal-Kunsill 90/649/KEE [6].(7) Dik iż-żieda globali għandha tkun imqassma għall-kategoriji l-aktar meħtieġa, sal-limiti taż-żidiet mitluba mir-Repubblika Federali tal-Jugoslavja.(8) Il-livelli ta' kwota miżjuda għandhom jgħoddu mill-bidu tas-sena 2001 biex jassorbu ċerti talbiet ta' importazzjoni pendenti.(9) Ir-Regolament (KE) Nru 517/94 għandu għalhekk jiġi emendat skond dan.(10) Il-miżuri li hemm provduti f'dan ir-Regolament huma konformi ma' l-opinjoni tal-Kumitat għat-Tessuti, kif definit bir-Regolament (KE) Nru 517/94,ADOTTAT DAN IR-REGOLAMENT:Artikolu 1L-Annessi IIIB u VI tar-Regolament (KE) Nru 517/94 huma emendati kif imwaqqaf fl-Anness ta' dan ir-Regolament.Artikolu 2Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.Għandu jgħodd mill-1 ta' Jannar 2001.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fid-19 ta' Novembru 2001.Għall-KummissjoniPascal LamyMembru tal-Kummissjoni[1] ĠU L 67, ta' l-10.3.1994, p. 1.[2] ĠU L 333, tad-29.12.2000, p. 60.[3] ĠU L 240, tat-23.9.2000, p. 1.[4] ĠU L 295, tat-23.11.2000, p. 1.[5] ĠU L 2, tal-5.1.2000, p. 51.[6] ĠU L 352, tal-15.12.1990, p. 120.--------------------------------------------------ANNESSL-Annessi IIIB u VI tar-Regolament (KE) Nru 517/94 huma emendati kif ġej:1. L-Anness IIIB huwa mibdul b'dan li ġej:"ANNESS IIIBLimiti kwantitattivi ta' kull sena tal-Komunità msemmija fir-raba' indent ta' l-Artikolu 2(1)IR-REPUBBLIKA FEDERALI TAL-JUGOSLAVJAKategorija | Unità | Kwantità |1 | Tunnellati | 2309 |2 | Tunnellati | 2848 |2a | Tunnellati | 644 |3 | Tunnellati | 312 |5 | 1000 biċċa | 794 |6 | 1000 biċċa | 419 |7 | 1000 biċċa | 241 |8 | 1000 biċċa | 1066 |9 | Tunnellati | 292 |15 | 1000 biċċa | 308 |16 | 1000 biċċa | 230 |67 | Tunnellati | 241 |"2. l-Anness VI huwa mibdul b'dan li ġej:"ANNESS VIPROĊESSAR TA' TRAFFIKU ‘L BARRAIl-limiti kwantitattivi ta' kull sena tal-Komunità msemmija fl-Artikolu 4IR-REPUBBLIKA FEDERALI TAL-JUGOSLAVJAKategorija | Unità | Kwantità |5 | 1000 biċċa | 1483 |6 | 1000 biċċa | 4441 |7 | 1000 biċċa | 2170 |8 | 1000 biċċa | 4902 |15 | 1000 biċċa | 2548 |16 | 1000 biċċa | 1374 |"--------------------------------------------------